Philip Botha

Philip Botha (1851 – 7 Maart 1901) was 'n generaal in die Tweede Vryheidsoorlog en die oudste broer van Louis Botha. Hy is naby Greytown gebore. Sy ouers was Louis Botha en Salomina Adriana von Rooyen. Hy was getroud met Maria Magdalena Wessels en hulle het elf kinders gehad.

Op agttienjarige ouderdom trek hy saam met sy ouers na Vrede in die Vrystaat. Met die uitbreek van die oorlog meld hy as 'n gewone burger by die Vrystaatse magte aan. In Januarie die volgende jaar word hy as Veg-generaal aangestel. Hy het onder andere gehelp om generaal Piet Cronje te probeer bevry by die Paardeberg. Hy was ook aktief by die Slag van Poplar Grove. Botha was ook deel van die teregstelling van Cecil Boyle. Hy sterf op 7 Maart 1901 naby Ventersburg in 'n skermutseling met die Britte.

 Bron 
 The War Reporter. J.E.H. Grobler. Jonathan Ball Publishers. 2004. 

Kategorie:Mense in die Tweede Vryheidsoorlog
Kategorie:Boeregeneraals
Kategorie:Geboortes in 1851
Kategorie:Sterftes in 1901